มีsexกับแฟนใส่ถุงยางแล้วใช่เจลหล่อลื่นKYควบคู่ไปด้วยมีsexจนเสร็จระหว่างเอาออกได้มีน้ำขาวๆออกมาจากช่องคลอดด้วยเลยตกใจเลยลองเช็คถุงยางปรากฎว่าไม่ได้รั่วหรือแตกและมีน้ำอสุจิอยู่ในถุงยางอยากถามว่าเจลหล่อลื่นKYเวลามีsexไปสักพักจากสีใสจะเป็นสีขาวใช่มั้ยครับ
สวัสดีค่ะ ในที่นี้อาจจะบอกได้ยากค่ะ ควรต้องดูให้แน่ใจว่าการใช้ถุงยางอนามัยถูกต้องได้ประสิทธิภาพหรือไม่การใช้ถุงยางอนามัยที่ถูกต้องนั้นควรจะเลือกถุงยางอนามัยที่เหมาะกับขนาดอวัยวะเพศ และไม่หมดอายุ ให้ฉีกซองถุงยางอย่างระมัดระวัง ไม่ให้เกิดการฉีกขาด และสวมถุงยางอนามัยขณะที่อวัยวะเพศแข็งตัวเต็มที่เท่านั้น และหลังมีเพศสัมพันธ์ ให้ถอดถุงยางอนามัยออกขณะที่อวัยวะเพศยังแข็งตัว เพื่อป้องกันน้ำอสุจิหกไหลออกมาด้านนอกและอาจจะลองเช็กถุงยางหลังการใช้ ถ้าไม่ได้มีการแตกหรือรั่วของถุงยาง ก็มีโอกาสน้อยที่น้ำอสุจิจะเล็ดลอดออกมาค่ะ หลังจากนี้ควรสังเกตรอบเดือนและสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากไม่แน่ใจเรื่องการใช้ถุงยาง ในครั้งต่อๆไป อาจจะคุมกำเนิดด้วยวิธีอื่นร่วมไปด้วยกันได้เช่นการกินยาคุมแบบแผงคู่กันไปด้วยเพื่อเพิ่มประสิทธิภาพในการคุมกำเนิด